
<פרוטוקול מס'  270>
מישיבת הוועדה לענייני ביקורת המדינה
יום שלישי, ו' בתמוז התשע"ב (26 ביוני 2012), שעה 12:20
<סדר היום:>
<בקשה לרוויזיה בנושא: הצעת חוק מבקר המדינה (תיקון מס' 45) (השלמת דין וחשבון וחוות דעת על ידי מבקר שכהונתו תמה), התשע"ב-2012 - לבקשת חברת הכנסת ציפי חוטובלי>
נכחו:

<חברי הוועדה:> 
אורי אריאל – היו"ר
ציפי חוטובלי

אנסטסיה מיכאלי

נסים זאב

<מוזמנים:> 
	צחי יסף
	–
	משרד מבקר המדינה

	שרית שפיגלשטיין 
	–
	עו"ד, ייעוץ וחקיקה, משרד המשפטים


<ייעוץ משפטי: >
תומר רוזנר
<מנהלת הוועדה:>
חנה פריידין
<רשמת פרלמנטרית:>
הילה מליחי
<בקשה לרוויזיה בנושא: הצעת חוק מבקר המדינה (תיקון מס' 45) (השלמת דין וחשבון וחוות דעת 
על ידי מבקר שכהונתו תמה), התשע"ב-2012 - לבקשת ח"כ ציפי חוטובלי>
<היו"ר אורי אריאל:>
אנחנו פותחים את ישיבת הוועדה. הוגשה רוויזיה על-ידי חברת הכנסת ציפי חוטובלי. אנחנו מצביעים האם לקבל אותה, כן או לא. מי בעד הרוויזיה? למה את בעד?
<אנסטסיה מיכאלי:>
אני נגד. אני בעד העמדה שלך. 

<היו"ר אורי אריאל:>
אני שואל עוד פעם, מי בעד - - -

<נסים זאב:>
את בעד הרוויזיה או לא? 

<היו"ר אורי אריאל:>
היא התחרטה. 

<נסים זאב:>
התחרטת? אני באתי להצביע בשבילך. 

<היו"ר אורי אריאל:>
חבר הכנסת נסים זאב. מי בעד הרוויזיה?

<נסים זאב:>
אם היא לא תומכת בעצמה, ודאי שלא אתמוך בה. 

<היו"ר אורי אריאל:>
אז אתה גם לא? אין, אף אחד. מי נגד? ציפי עסוקה בטלפון. שניים נגד. 

הצבעה

בעד הרוויזיה – אין 
נגד –  פה אחד 
נמנעים – אין 
לא התקבל. 

<היו"ר אורי אריאל:>
הרוויזיה לא התקבלה. למרות זאת אני מבקש לאפשר רשות דיבור לחבר הכנסת נסים זאב. 
<נסים זאב:>
תודה. 

<היו"ר אורי אריאל:>
תודה. 

יש פה איזה עניין, צריך הבהרה, אז נעשה אותו, כדי שלא תהיה אי-הבנה. אני פותח את הישיבה. חנה. 
<חנה פריידין:>
יש כאן בקשה של סיעת מרצ. אני מבקשת להגיש בשם חברי סיעת מרצ, חברת הכנסת זהבה גלאון, חבר הכנסת אילן גילאון וחבר הכנסת ניצן הורוביץ בקשה לדיבור להצעת חוק מבקר המדינה (תיקון מס' 45). עם החתימות שלהם. 
<היו"ר אורי אריאל:>
היות ולא שמנו לב לבקשה, אנחנו מאשרים את זה ומאפשרים רשות דיבור. הישיבה נעולה. 
<הישיבה ננעלה בשעה 12:25.>
